tomron87/hebrew-wikipedia-sentences-corpus huggingface dataset:
חלבון זה נקשר למספר רב של סוגי סרטן, מחלות ניווניות עצביות, הזדקנות תאים והזדקנות, ומחלת השתל נגד המאחסן.
חלבון זה מורכב משני אזורים מבניים (דומיינים) מרכזיים.
החלק הראשון, הקרוב לצד ה-N טרמינלי של החלבון, קושר מולקולת ATP, בעוד שלחלק השני נקשרים החלבונים אשר נדרשים לעבור קיפול בשפרון זה.
HQ-9 (בסינית: 红旗-9; בפין-יין: Hóng Qí-9, בתרגום: "דגל אדום-9") היא מערכת טיל קרקע-אוויר לטווח בינוני עד ארוך, עם ביות מכ"ם חצי פעיל, שפותחה ברפובליקה העממית של סין.
למערכת יש גם גרסה ימית (HHQ-9), וגרסת ייצוא (FD-2000).
סוללת HQ-9 היא גרסה סינית של S-300. סוללה טיפוסית מורכבת מרכב פיקוד ובקרה, מכ"ם בקרת אש (כדוגמת HT-233), ובין 4 ל-8 משגרים מתנייעים (TELs).
המערכת משתמשת בטילים במערכת שיגור אנכי.
גרסת הבסיס של המערכת, ה-HQ-9, יכולה ליירט מטרות עד לטווח של 125 ק"מ.
גרסת ה-HQ-9A המשופרת בעלת טווח של עד 200 ק"מ.
לגרסת ה-HQ-9B יש טווח של בין 250 ל-300 ק"מ, וכוללת גם חיישן אינפרא אדום פסיבי.
ה-HQ-9 משתמש בשיטת הנחיה מסוג מעקב דרך הטיל (TVM), הדומה למערכת הMIM-104 פטריוט.
עם זאת, ה-HQ-9 תוכנן להיות גמיש יותר מהפטריוט.
לדוגמה, סוללה יכולה לכלול מכ"מים נוספים בעלי יכולת ניידות, כך שכל סוג מכ"ם פועל בתדר משלו, על מנת להקשות על מאמצי לוחמה אלקטרונית.
גרסה ימית, המשוגרת אנכית ממשחתות מסוג 052C ו-052D.
גרסה משודרגת, שנבחנה לראשונה בשנת 1999 ונכנסה לשירות בשנת 2001. מומחים סינים טוענים כי ה-HQ-9A משלב טכנולוגיה ממערכות S-300PMU1/2 הרוסיות ו-MIM-104 פטריוט האמריקאיות.
לטיל טווח של עד 200 ק"מ וגובה יירוט מרבי של 27,000 מטר.
הוא כולל תוכנה ורכיבים אלקטרוניים משופרים, המאפשרים דיוק ויכולת לוחמה אלקטרונית גבוהים יותר.
גרסה משופרת עם טווח של עד 250 ק"מ ויכולת יירוט טילים בליסטיים.
נטען כי הוא נבחן לראשונה בפברואר 2006. היכולת העיקרית של המערכת היא ליירט מטרות חמקניות.
גרסת הייצוא של ה-HQ-9, שנחשפה לראשונה בתערוכת ההגנה של אפריקה ב-2012. יכול ליירט מטוסים, טילים מונחים, וטילי שיוט.
יכול לעקוב אחר 100 מטרות אוויריות וליירט בו-זמנית 8 מטרות בטווחים של עד 125 ק"מ.
ה-FD-2000 היה מועמד במכרז הטורקי למערכת הגנה אווירית, ונבחר בשנת 2013. ארצות הברית לחצה על טורקיה שלא לבחור במערכת הסינית, בטענה שהיא אינה תואמת למערכות נאט"ו.
בשנת 2015 הודיעה טורקיה על ביטול העסקה.
חיל האוויר של צבא השחרור העממי
חיל הים של צבא השחרור העממי
טורקמניסטן: הזמינה מספר לא ידוע של מערכות.
אוזבקיסטן: הזמינה מספר לא ידוע של מערכות FD-2000 בשנת 2013.
כוחות ההגנה האווירית המצריים - דיווחים גילו כי נכון לשנת 2025, מצרים השיגה מערכות HQ-9B סיניות.
HPI (ראשי תיבות בצרפתית של: Haut potentiel intellectuel, בתרגום מילולי – "פוטנציאל אינטלקטואלי גבוה", מונח חלופי ל"מחוננות") היא סדרת טלוויזיה צרפתית־בלגית בז'אנר קומדיית פשע.
בישראל, היא שודרה בערוץ כאן 11 בשם "מחוננת".
הסדרה נוצרה על ידי סטפן קרייה, אליס שגרה־ברניו וניקולא ז'אן.
היא משודרת בבלגיה בערוץ La Une מאז 20 באפריל 2021, בשווייץ בערוץ RTS Un מאז 27 באפריל 2021, בצרפת בערוץ TF1 מאז 29 באפריל 2021, ובקנדה בערוץ Addik מאז 1 ביוני 2022. בארצות הברית היא זמינה לצפייה תחת השם HIP: High Intellectual Potential בשירות Hulu מאז 12 ביולי 2024.
בתפקיד הראשי מככבת אודרי פלרו בתור מורגן אלווארו, מנקה בעלת אינטליגנציה יוצאת דופן, שהופכת ליועצת עבור יחידת DIPJ (החוקרת פשעים חמורים) בעיר ליל, ועוזרת לפתור תיקים שונים בזכות מוחה החריף.
מורגן אלווארו, בת 38 ואם לשלושה ילדים משני בעלים לשעבר, עובדת כמנקה בתחנת המשטרה בליל, אף על פי שהיא בעלת אינטליגנציה יוצאת דופן.
בלילה אחד, בעת ניקוי המשרד, היא מוצאת בטעות רמז חשוב בתיק רצח.
כשהיא עומדת בפני פיטורים, המפקדת מציעה לה לשמש כיועצת בתיק – דבר שמכעיס את הבלש אדם קארדק, הממונה על החקירה.
מורגן לבושה ומתנהגת באופן שאינו תואם את הכללים, מתעלמת מהוראות, ומתקשה לשלב את חייה המשפחתיים.
למרות זאת, הברקותיה הגאוניות מסייעות לפתור תיקים מורכבים במיוחד של יחידת החקירות בליל.
בתמורה לעבודתה, המפקדת מסכימה לפתוח מחדש את תיק בעלה הראשון, שנעלם לפני 15 שנה לאחר מעצרו.
אודרי פלרו – מורגן אלווארו
סיפריאן גארדן – תיאה אלווארו
נואה ואנדבוֹרד – אליוט אלווארו
מהדי נבבו – אדם קארדק
ברונו סאנש – ז'יל וונדרו
מארי דנרנו – סלין אזאן
ברנז'ר מקניס – דפנה פורסייה
סלובקיה: הסדרה "Výnimočná Nikol" עלתה בספטמבר 2022.
צ'כיה: גרסה בשם Případy mimořádné Marty עלתה באפריל 2023.
הונגריה: גרסה בשם "A renitens" שודרה בפברואר 2024.
ארצות הברית רשת ABC החלה לשדר את העיבוד "High Potential" (בעברית, נקראה פוטנציאל גבוה) בספטמבר 2024.
HTPC הוא מחשב אישי המתפקד כרכיב המרכזי של מערכת קולנוע ביתי.
מחשבים אלו משמשים להצגה ולהשמעה של מדיה דיגיטלית כגון תמונות, מוזיקה ווידאו ומתאפיינים בכונן קשיח בעל נפח גדול, ביציאות וידאו לטלוויזיה ברזולוציה גבוהה (HDTV), בחיבור למערכת קולנוע ביתית עם 5.1 עד 7.1 ערוצי שמע או יציאה דיגיטלית (SPDIF) למפענח חיצוני.
מחשב כזה עשוי לכלול גם אפשרות ללכידת וידאו ממקורות שונים כמו מצלמה או ממיר טלוויזיה, וקורא כרטיסי זיכרון.
מאחר שבבסיסם מחשבי HTPC הם מחשבי PC רגילים, קל לחבר אותם לרשת לשם שיתוף משאבים בין מחשבים שונים בבית או שימוש באינטרנט.
יש משתמשים המעדיפים להעביר את אמצעי האחסון, כמו דיסקים קשיחים, למחשב מרוחק (בחדר אחר) ולצפות בווידאו דרך הרשת, כדי למזער את הרעש שהמערכת יוצרת.
מכיוון שהמרחק בין הצופה למחשב הוא גדול יחסית, נוח ומקובל להשתמש באמצעי קלט (מקלדת ועכבר) אלחוטיים בתקנים שונים.
למחשבים אלו קיימות תוכנות ייחודיות כגון Meedio, Yahoo!
Go, SageTV, BeyondTV, Mediaportal ומערכת ההפעלה Windows XP Media Center Edition של מיקרוסופט, בנוסף לכך רכיב הMedia Center של חברת מיקרוסופט קיים גם בWindows Vista Ultimate וב-Windows Vista Home Premium, כמו כן קיימות מערכות הפעלה ייעודיות אחרות מבוססות לינוקס.
למחשבי HTPC ניתן להקנות פונקציונליות דומה למכשיר וידאו ביתי באמצעות התקנת שלט רחוק המתממשק למחשב (לדוגמה IR-Blaster).
ניתן לתת שמות לקבצים המוקלטים באופן אוטומטי על ידי תוכנות המורידות מידע על לוח השידורים מהאינטרנט.
הואיל והשימוש בהם נעשה בסביבה שקטה, נעשים מאמצים על ידי מתכנני המערכות לשמור על רמת רעש נמוכה.
להשגת מטרה זו נעשה שימוש ברכיבים שקטים במיוחד בעת הרכבת המחשב, ופתרונות קירור הלקוחים לעיתים מתחום ההמהרה כמו קירור מים.
תוכנות המכילות גם יכולת הקלטה נקראות בשם הכללי Personal Video Recorder.
תוכנות כאלו הנפוצות בקרב דוברי עברית הן SageTV ו־GB-PVR.
חלופות למחשב HTPC הם נגני מדיית רשת ונגני דיסק קשיח.
פתרונות אלו אינם גמישים כמו מערכת מבוססת PC, אולם מצטיינים ברמת רעש נמוכה, תחזוקה פשוטה וצריכת חשמל נמוכה.
HWzone (מבוטא: אייץ' דבליו זון) הוא אתר אינטרנט ישראלי העוסק בנושאי חומרה, המהרה, גיימינג, סמארטפונים, ומודינג.
האתר הוקם בספטמבר 2001 על ידי עמרי עמוס, והיה מהראשונים לעסוק בתחומי החומרה, האוברקלוקינג והמודינג בישראל.
האתר מוצג בחלקו בפורטל המספק תכנים על ידי צוות האתר ובחלקו כמערכת של פורומים ותוכן הנתרם על ידי הגולשים.
עד לאמצע העשור השני של המאה העשרים, צוות האתר פעל בהתנדבות.
ריכוז חדשות בנושאי חומרה כלליים מישראל ומהעולם.
שיתוף פעולה עם יצרני חומרה וחנויות, וסקירה עצמאית של מוצרי חומרה מתחומים שונים.
מערכת פורומים ענפה המאפשרת דיונים בנושאי חומרה, מודינג ואוברקלוקינג.
במערכת הפורומים התגבשו מספר גדול של מדריכים והסברים מעשיים לתחומי החומרה השונים.
גלריית מודינג ומסד נתונים של שיאי המהרה ובהם מוצגים פרויקטי מודינג והמהרה של גולשי האתר.
לקראת סוף שנת 2003 החל צוות האתר לתרגם את כתבות המקור ואת סקירותיו גם לשפה האנגלית.
כתבות אלה מופיעות באתרי חומרה בחו"ל.
ביקורות האתר מוצגות גם הם באתרי חברות החומרה השונות בעולם.
HTML (ראשי תיבות באנגלית: Hypertext Markup Language; בעברית: שְׂפַת סִימָנֵי עֲרִיכָה לְתַמְלִיל-עָל) היא שפת תגיות לתצוגה ועיצוב דפי אינטרנט ותוכן לתצוגה בדפדפן.
זו שפת התגיות המרכזית בעולם האינטרנט, המהווה שלד למרבית עמודי התוכן באינטרנט.
השפה מאפשרת עיצוב תוכן בצורה מהירה, קלה ללימוד באופן יחסי וקלה לכתיבה.
HTML תוכננה לעבוד על כל מחשב, מכל סוג והיא סלחנית מאוד לגבי פרטים קטנים.
היא מותרת לשימוש על ידי כל מפתח אתרים, ללא צורך ברכישת זכויות יוצרים מחברה כלשהי, והיא ניתנת לקריאה בכל סוגי המערכות.
HTML מאפשרת ליצור קישורים למסמכי HTML נוספים או לסוגים שונים של נתונים.
כמו כן, היא תומכת במולטימדיה, היא מאפשרת להציג נתונים בעזרת: טקסט, צליל, תמונה, וידאו ועוד.
HTML משמשת תקן ברשת האינטרנט וכלליה מוגדרים על ידי ארגון תקינה בין-לאומי, W3C.
הגרסה הנוכחית של השפה היא HTML5.
HTML גם מאפשרת הטמעה של תסריטים בדף, למשל JavaScript, ובכך להשפיע על התנהגות הדף במצבים שונים, שילוב שפת תכנות זו מאפשרת יצירת אינטראקטיביות בין האתר למשתמש בו.
קובצי HTML נשמרים בסיומות "" ו-"".
לאחר יציאת תקן HTML 4.0 התמקדה עבודת הסטנדרטיזציה של ה־W3C בגרסת XML של HTML.
היא נועדה להיות מוגדרת בצורה יותר ברורה כדי לפשט פענוח אוטומטי של מסמך HTML על ידי תוכנות.
בשנת 2004 החליטו מספר יצרני דפדפנים (מוזילה, אופרה ואפל, מפתחת הדפדפן Safari) להקים קבוצת עבודה, בשם WHATWG, שתתאם את פיתוח התקן לכיוונים אשר נדרשים באתרי אינטרנט מודרניים.
קבוצת העבודה החלה לעבוד על הרחבות לתקן HTML שנודעו בשם הכללי HTML5. בהמשך הצטרפו לקבוצה נציגים של יצרני דפדפנים מובילים אחרים (כגון גוגל ומיקרוסופט).
התקן הגיע לשלב סופי ("המלצת W3C") בשנת 2014.
שינוי מהותי בין HTML5 לגרסתו הקודמת, הוא תוספת תגיות המתייחסות לתוכן המידע שבדף הרשת.
לדוגמה – שימוש בתגית DIV על מנת לתחום אלמנטים של קוד הורחב לתגיות ייעודיות שנועדו לעיצוב כותרת עליונה, תחתונה, מאמר, תפריט ועוד.
זאת, לצורך הקלה על יכולתן של מערכות ממוכנות, כגון מנועי חיפוש או קוראי מסך לעיוורים, להבין את התוכן המוצג.
HTML 4, בהשוואה, הכיל אך ורק מידע הנוגע לאופי תצוגת דף האינטרנט ולא לתוכנו.
בנוסף, נוספו תגיות המייצגות וידאו ואודיו, כדי לאפשר הפחתה של שימוש בתוספים חיצוניים על מנת להציג קובצי מולטימדיה.
התגיות הן הוראות בקרה שאינן מוצגות, ותפקידן לתת הוראות לדפדפן, כיצד לעצב ולסדר את התוכן במסמך.
ניתן לחלק את התגיות למספר קבוצות:
תגיות מבניות, המתארות את תפקיד המלל במסמך, כמו תגיות שקובעות את סוג הקידוד, אזורי סקריפטים, וכדומה.
לדוגמה: פירושו עבור הדפדפן – הצג את המלל "כלבי ים" ככותרת ראשית.
תגיות תצוגה, שתפקידן לקבוע את האופן שבו יוצג המסך או חלקים ממנו, כמו סוג גופן, גודל גופן, צבע, צורת האותיות וכדומה.
לדוגמה: יגרום לדפדפן להציג מלל מודגש.
תגיות מסוג זה אינן חוקיות בגרסאות האחרונות של תקן HTML, ומומלץ להשתמש ב-CSS במקומן.
קישורים, שתפקידם לקשר את הדף, בלחיצת עכבר, לדפים אחרים.
לדוגמה: יצור קישור כזה: ויקיפדיה.
תגיות המשמשות להצגת אובייקטים שונים, כגון תמונות, מדיה ופקדים.
לדוגמה: יציג את התמונה a.png בתוך המסמך.
מבנה תגית ה-HTML דומה למבנה התגית ב-XML, ואפשר לתארו בצורה כללית:
התגית נפתחת תמיד ב שביניהם מופיע שם התגית (name בדוגמה), ולפעמים גם תכונות נוספות, באמצע מופיע התוכן (אם יש), וסוף התגית הוא , כלומר נוסף / לפני שם התגית.
אם תגית אינה מצריכה תוכן, כגון תגיות input,img,br – אז אין צורך להוסיף , במקומו מוסיפים את הסימן / בסוף התגית.
ניתן לחלק את התכונות הנוספות, שחלקן בגדר רשות ואת חלקן חובה לציין בתגיות מסוימות, לשתי קבוצות:
ה-property שמופיע במבנה, הוא בעל ערך (ה-value).
ה-method הוא תכונה בוליאנית, שערכה בעצם ציונה או אי-ציונה.
אפשר לציין יותר מתכונה אחת בתגית, בהתאם לתכונות הרלוונטיות לכל תגית.
התגיות במסמך HTML מסודרות במבנה היררכי (של עץ) – המסמך מכיל ראש (head) וגוף (body).
מבנה מסמך HTML בסיסי נראה כך:
תגית ה-html היא התגית הראשית, שבתוכה נכתב מסמך ה-HTML.
תגית ה-head היא התגית שמסמלת את ראש המסמך.
תגית זו מיועדת לכותרת דף ה-HTML, למידע כללי על הדף, כותרת הדף, עיצובים ותסריטים.
תגית ה-body היא התגית שמסמלת את גוף המסמך.
בתגית זו נמצא תוכן המסמך.
כיוון שהמבנה היררכי, חשוב הקינון של התגיות (הסידור שלהן אחת בשנייה) לדוגמה: תהווה טעות, והצורה התקנית תהיה: .
לפי התקן, דפי אינטרנט צריכים להכיל תגית DOCTYPE בתחילת הדף, על מנת להצהיר על גרסת ה-HTML של הדף.
המציין כי הדף נבנה באמצעות HTML 4.01.
ישות HTML (Entity reference) היא סימן טקסטי שלרוב אינו מופיע בא"ב של השפות השונות.
מבנה של ישות HTML הוא כזה: ;name& כאשר "name" הוא שם הישות.
קובץ הגדרות המסמך של HTML 4 מצהיר על 252 ישויות HTML.
כמו בשפות תכנות רבות, גם ב־HTML ניתן לכתוב בקוד הערות, שמיועדות לתעד את הקוד ולעזור למתכנתים, אך אינן משפיעות על התצוגה.
הערות ב־HTML מתחילות בתווים <!-- ומסתיימות בתווים -->.
דפי HTML נוצרים לרוב בצורה אוטומטית על ידי מערכות ניהול תוכן, אולם אפשר ליצור אותם גם בעזרת כל עורך טקסט (אפילו פנקס הרשימות של מערכת חלונות).
ישנם גם לא מעט עורכי טקסט שמיועדים לעריכת דפי HTML.
יש גם אפשרות לערוך דף HTML כמסמך מלל עשיר בממשק של מעבד תמלילים – אם בתוכנת מעבד תמלילים שיכולה לשמור את תוכנו של המסמך כמסמך HTML ואם זו מערכת ניהול תוכן שמספקת ממשק WYSIWYG לעריכת דפים.
"האבא" (המקור) של HTML הוא תקן שנקרא SGML המיועד להעברת מסמכים אלקטרוניים וניהול מסמכים.
זהו תקן בעל עושר תחבירי וגמישות, אבל זו הייתה ונשארה בעייתו הגדולה ביותר.
רק מתכנת בעל רקע וניסיון יכול לעצב מסמך שיעמוד בחוקי התקן.
לקחו מ-SGML מספר הגדרות ותגיות, הגדירו מספר מבנים פשוטים ויצרו את HTML, שהשימוש בו התפשט במהרה.
HTML נכתבת בצורה של תגיות, התחומות בסוגריים משולשים.
הדפדפן איננו מציג תגיות אלו, אלא משתמש בהן כדי לפרש כיצד להציג את תוכן הדף.
מבוא לתכנות בסביבת אינטרנט – בהוצאת הוד עמי
מבוא לתכנות בסביבת אינטרנט – בהוצאת "מבט לחלונות"
HTML5 (ראשי תיבות של: 5 HyperText Markup Language) היא שפת תגיות וטכנולוגיה מרכזית באינטרנט המשמשת לעיצוב המבנה והתצוגה של תוכן ברשת האינטרנט, והיא הגרסה החמישית של שפת התגיות HTML.
נכון לאוקטובר 2014, זוהי הגרסה האחרונה והמלאה ביותר של HTML5, כפי שהוגדר על ידי W3C, הארגון המרכזי העוסק בתקינה ברשת.
הגרסה הקודמת, HTML 4, תוקננה ב-1997.
השינויים המרכזיים נועדו לשיפור השפה בעזרת תמיכה במולטימדיה, תוך כדי שמירה על אופייה העקבי, הקריא והברור לבני אדם ולמחשבים (דפדפנים, מנתחי תוכן וכדומה).
מטרתה של HTML5 היה לא רק להחליף את HTML 4, אלא גם את XHTML 1 ואת DOM רמה 2.
אחרי הקודמים לה, HTML 4.01 ו-XHTML 1.1, HTML5 היא הפתרון לכך ש-HTML ו-XHTML בשימוש הנפוץ ברשת האינטרנט הם ערבוב של תכולות שונות שנוצרו בתקנים שונים, יחד עם תכולות שנקבעו על ידי מוצרי תוכנה חיצוניים, כמו דפדפנים.
HTML5 מנסה, בנוסף, להגדיר שפת סימון יחידה שיכולה להכתב גם כ-HTML וגם כ-XHTML, והתקן מכיל מידע מפורט שאמור לעודד מימושי תאימות.
היא מרחיבה, משפרת והופכת את הסימונים הקיימים במסמכים להגיוניים, ומציעה דרכים נוחות לסימון וממשקי תכנות יישומים עבור יישומי אינטרנט מסובכים.
מסיבות אלו, HTML5 גם היא שפה חוצה-פלטפורמות במובייל.
אפשרויות רבות ב-HTML5 נבנו תוך התחשבות ביכולת לרוץ על מכשירים חסכוניים בחשמל, כמו מחשבי לוח או טלפונים חכמים.
בדצמבר 2011, קבוצת המחקר Strategy Analytics חזתה שעליות מכירות הטלפונים שתומכים ב-HTML תגיע למיליארד מכשירים ב-2013.
HTML5 הוסיפה, בעיקר, מספר רב של תכונות תחביריות חדשות.
תכונות אלו כוללות שימוש ב-MathGL לנוסחאות מתמטיות, וכן הוספת אלמנטים חדשים שהחליפו את תגי ה- הרגילים, כמו , , יחד עם שילובם של Scalable Vector Graphics .
אפשרויות אלו עוצבו על מנת לאפשר שילוב של מולטימדיה ותוכן גרפי באתר בקלות יחסית, מבלי שיהיה צורך לעשות שימוש ב-API או תוספים קנייניים.
תגים חדשים שאחראיים על מבנה העמוד כוללים את , , , , , , ואת .
הם עוצבו על מנת להעשיר את התחביר של תוכן המסמכים.
מאפיינים חדשים הוספו עבור תגיות HTML, ואלמנטים ומאפיינים מסוימים הוסרו.
אלמנטים מסוימים, כמו , ו- שונו, הוגדרו מחדש ותוקננו.
ה-API וה-DOM כבר לא מהווים חלק משני, אלא ממש מהווים חלק בבניית היסודות והתקנון של HTML5. HTML5 גם מגדיר בפירוט כיצד לעבד מסמכים לא תקניים, כך שטעויות התחביר יטופלו בצורה אחידה בכל הדפדפנים.
כיום, W3C ו-WHATWG עובדים יחדיו על הפיתוח של HTML5.
אף על פי שתכולות מסוימות ב-HTML5 מושוות לעיתים קרובות ל-Adobe Flash, שתי הטכנולוגיות שונות מאוד.
שתיהן מאפשרות לנגן שמע ווידאו מתוך דפי אינטרנט, וכן להשתמש ב-SVG.
HTML5 בעצמה לא יכולה בעצמה לשמש להנפשה – חובה להשתמש גם ב-CSS או ב-JavaScript.
ישנן יכולות רבות של Flash שאינן קיימות ישירות ב-HTML5.
בשנת 2013 שוחררה ספרייה חינמית H5P.
Mozilla Foundation ו-Opera Software הציגו נייר עמדה בסדנה של W3C ביוני 2004, המתמקד בפיתוח טכנולוגיות עם תאימות לאחור עבור דפדפנים קיימים, כולל טיוטה ראשונית של Web Forms 2.0. הסדנה נסגרה בהצבעה שתוצאותיה היו 8 בעד ו-14 נגד על המשך העבודה על HTML.
מיד לאחר הסדנה, WHATWG נוצרה והתחילה לעבוד בהתאם לנייר העמדה, וטיוטה שנייה, Web Applications 1.0, הוכרזה גם היא.
כעבור זמן, שתי ההצעות אוחדו ומהן נוצר HTML5. תקן ה-HTML5 אומץ כנקודת פתיחה של קבוצת העבודה על HTML מטעם W3C בשנת 2007.
WHATWG פרסמה את טיוטת העבודה הראשונה הפומבית ב-22 בינואר 2008. חלקים מ-HTML5 כבר מומשו בדפדפנים אף על פי שלא התקבלה החלטה שנותנת המלצה על התקן.
ב-14 בפברואר 2011, גוף התקינה W3C האריך את תקופת העבודה של קבוצת העבודה על HTML, יחד עם יעדים ברורים עבור HTML5. במאי 2011 קבוצת העבודה קידמה את HTML5 ל"קריאה אחרונה", הזמנה לקהילות מחוץ ומבית לאשר את התקינות הטכנית של המפרט.
W3C פיתחו סדרת בדיקות מקיפה על מנת להגיע לתאימות רחבה עד לתקינה מלאה ב-2014, תאריך יעד להמלצה על התקן.
בינואר 2011, שינו ה-WHATWG את שם התקן שלהם ל-"HTML".
ה-W3C לעומת זאת המשיכה את הפרויקט לשחרור HTML5.
ביולי 2012, ה-WHATWG וה-W3C החליטו על הפרדה.
ה-W3C ימשיך את העבודה על HTML5, תוך שהוא מתמקד בתקן סופי ומקיף, שנחשב על ידי WHATWG "תמונת מצב".
ארגון ה-WHATWG ימשיך לפתח את HTML5 כ"תקן חי".
התפיסה של תקן חי אומרת שהתקן לעולם לא מושלם והוא תמיד מעודכן ומשופר.
ניתן להוסיף תכולות חדשות, אך לא מוחקים שימושיות.
בדצמבר 2012, W3C ייעד את HTML5 להמלצה כמועמד.
המדד להתקדמות להמלצה של W3C היא "שני מימושים שמושלמים ב-100% ומקיימים תפעוליות בינית מלאה".
2014 – הצעה להמלצה והמלצה
בספטמבר 2011, W3C העביר את HTML5 למצב "מועמד להמלצה".
ב-28 באוקטובר 2014, HTML5 שוחרר כמומלץ ספוית על ידי W3C, ומשמעו שתהליך העבודה על התקינה הושלם.
בספטמבר 2012, ה-W3C הציעו תוכנית לשחרר המלצה סופית על HTML5 עד סוף 2014 (ההמלצה שוחררה באוקטובר), והמלצה סופית על התקן של HTML 5.1 עד סוף 2016.
2012 2013 2014 2015 2016 HTML 5.0 מועמד להמלצה קריאה לסקירה המלצה HTML 5.1 טיוטת עבודה ראשונה קריאה אחרונה מועמד להמלצה המלצה HTML 5.2 טיוטת עבודה ראשונה
W3C הציעו הסתמכות גדולה יותר על מודולריות כמפתח להתקדמות מואצת, כלומר זיהוי תכולות ספציפיות, בין אם כאלו שכבר הוצעו ובפרט כאלו שקיימות בתקן, וקידומן לתקינה נפרדת.
חלק מהטכנולוגיות שבמקור הוגדרו ב-HTML5 עצמו מוגדרות עכשיו בתקינות נפרדות.
אחרי קבלתו של HTML5 כתקן באוקטובר 2014, תכולות הליבה מורחבות בארבע דרכים.
חלקים מסוימים מתקינת ה-HTML5 המקורית מתוקננים בנפרד כמודולים (APIים) כמו Microdata ו-Canvas.
תקינות שהוצגו כתוספות ל-HTML5 כמו סימון רב לשוני (Polyglot Markup) עוברים הליך תיקנון בנפרד כמודולים.
חלק מהתקנים של W3C שבמקור הופרדו, מוחזרים ל-HTML5 כתוספות או תכולות, לדוגמה, SVG.
התכולות שיאטו את התיקנון של HTML5 יעברו הליך תקינה בנפרד ב-HTML 5.1 או ב-HTML 5.2. העבודה על HTML 5.1 אמורה להסתיים ב-2016, והיא כרגע נמצאת במסלול התיקנון של W3C.
HTML5 מאפשרת תכונות ואלמנטים חדשים שמשקפים את השימוש באתרים עכשוויים.
חלק מהם מהווים החלפה סמנטית לאלמנטים שמאגדים תוכן בבלוק () או בשורה (), באלמנטים סמנטיים יותר, כמו (בלוק לניווט באתר), (בדרך-כלל נפוץ בתחתית האתר או בשורות האחרונות של קוד ה-HTML) או ו- במקום .
חלק מהאלמנטים שהוצאו משימוש ב-HTML 4.01 ננטשו, כולל אלמנטים הקשורים בתצוגה בלבד, כמו , , שיכולותיהם כבר מזמן הוחלפו מזמן על ידי CSS, שהוא בעל יכולות עשירות יותר.
ישנה גם שימת דגש מחודשת על החשיבות של DOM scripting (לדוגמה, JavaScript) ברשת האינטרנט.
התחביר של HTML5 כבר לא מבוסס על SGML אף על פי הדמיון בצורת הסימון.
למרות זאת, HTML5 עוצב כך שתהיה תאימות לאחור בעיבוד הגרסאות הנפוצות הקודמות של HTML.
השפה הציגה שורת פתיחה חדשה הדומה ל-הצהרת סוג המסמך של SGML, , שמפעילה מצב העיבוד שתואם לתקן.
מאז 5 בינואר 2009, HTML5 מכיל גם את Web Forms 2.0, תקינה שהייתה בעבר תקינה נפרדת של WHATWG.
ב-HTML5 נוספו ממשקי תכנות נתונים (API) שבהם ניתן להשתמש באמצעות JavaScript.
ממשקי Document Object Model (DOM) קיימים מורחבים ומתועדים.
ישנם גם API נוספים חדשים:
אלמנט ה-Canvas עבור ציור בדו-מימד במצב מיידי, שנמצא תחת Canvas 2D API Specification 1.0.
Web Storage, תשתית אחסון בצורת צמד של מפתח-לערך המספקת התנהגות דומה לעוגיות אך עם שטח אחסון גדול יותר ו-API משופר.
לא כל הטכנולוגיות שהופיעו מעלה נכללות בתקן HTML5 של W3C, אלא שחלקן נכללות בתקן ה-HTML של WHATWG.
טכנולוגיות דומות שאינן חלק מתקן ה-HTML5 של W3C וגם אינן חלק מתקן ה-HTML של WHATWG מופיעות להלן.
ה-W3C מפרסם את התקנים האלו בנפרד:
גאולוקיישן באמצעות API מתאים של W3C.
Web SQL Database, מסד נתונים המופעל באמצעות SQL (כבר לא מתוחזק).
Indexed Database API, אחסון היררכי מאונדקס המאחסן נתונים בצורת מפתח-לערך (בעבר נקרא WebSimpleDB).
HTML5 File API, שמטפל בהעלאת קבצים ובשינוי קבצים.
קבצים ומערכת, API שנועד לספק אחסון בצד לקוח במקרים שבהם מסדי נתונים לא מתאימים לצורך.
כותבי קבצים, API לכתיבת קבצים מתוך יישומי רשת.
Web Audio API, API עילי ב-JavaScript לעיבוד וניתוח קול דרך יישומי רשת.
HTML5 לא יכול לספק הנפשה של דפי אינטרנט, ונדרשות תכונות נוספות של CSS3 ושל JavaScript כדי להנפיש אלמנטים של HTML.
ניתן לעשות הנפשה גם באמצעות JavaScript ו-HTML 4, ובאמצעות אלמנטים של SVG דרך SMIL.
מסמכי XML חייבים להיות מוגשים תחת סוג מדיה (לעיתים נקרא גם "MIME Type") של XML, כמו או , וחייבים לציית לתחביר המדויק והנוקשה של XML.
XHTML5 הוא בעקרון מידע שנכתב כ-HTML5, מיוצג בצורת XML (לדוגמה, ללא תגיות לא סגורות) ונשלח עם אחד מסוגי המדיה של XML.
HTML שנכתב כך שיתאים גם עבור תקן ה-HTML וגם עבור תקן ה-XML, וכזה שעיבוד שלו יצור את אותו עץ DOM בין אם נקרא בצורת HTML ובין אם נקרא בצורת XML, מכונה סימון רב לשוני ("Polyglot markup").
HTML5 עוצב כך שדפדפנים ישנים יוכלו להתעלם בבטחה מהמבנה החדש של HTML5. בניגוד ל-HTML 4.01, התקן של HTML5 נותן מידע מפורט באשר לביצוע העיבוד הלשוני, מתוך כוונה שדפדפנים שונים ייצרו את אותה התוצאה במקרה של תחביר שגוי.
אף על פי שמוגדרת כיום התנהגות אחידה גם במקרים של מסמכים שכתובים באופן שגוי, מסמכים אלו עדיין לא ייחשבו כעומדים בתקן של HTML5.
לפי דו"ח מ-30 בספטמבר 2011, 34 מתוך 100 האתרים הגדולים ביותר בעולם משתמשים ב-HTML5. אימוץ התקן הונע בעיקר על ידי מנועי חיפוש ורשתות חברתיות.
דו"ח אחר שפורסם באוגוסט 2013 מראה ש-153 מתוך 500 החברות המובילות בדירוג החברות של כתב העת Fortune בארצות הברית מימשו את אתר החברה שלהן בעזרת HTML5.
הרשימה הבאה היא רשימה חלקית של הבדלים ודוגמאות ספציפיות:
חוקי ניתוח חדשים: תוך ניסיון ליצירת ניתוח גמיש ותאימות; לא מבוסס על SGML
יכולת להשתמש ב-SVG ו-MathML ב-
אפשרויות חדשות בניהול טפסים: תאריכים וזמנים, דואר אלקטרוני, כתובות אינטרנטיות, חיפוש, מספר, טווח, טלפון וצבע
תכונות כלליות: id, tabindex, hidden וכן (תכונות מותאמות אישית)
dev.w3.org מספקים את 'טיוטת העורכים' המעודכנת ביותר באשר של "ההבדלים בין HTML5 ל-HTML 4", המספק את קווי המתאר המלאים של תוספות, הסרות ושינויים בין HTML5 לבין HTML 4.
ב-18 בינואר 2011, ה-W3C הציגו לוגו כדי לייצג את השימוש ואת ההתעניינות ב-HTML5. בניגוד לסמלים אחרים שהופקו בעבר על ידי W3C, הלוגו לא הדגיש את התקינות או את התאימות לתקן מסוים.
ב-1 באפריל 2011, הלוגו הפך להיות רשמי.
לאחר שלושה ימים, W3C הגיבו למישוב של הקהילה ושינו את הגדרת הלוגו, כשהם משמיטים את השמות של הטכנולוגיות הקשורות.
ה-W3C ציינו שהלוגו "מייצג את HTML5, אבן הפינה של יישומי הרשת המודרניים".
מנו ספורני, חבר ב-W3C, אמר שה-EME לא יפתור את הבעיות אותן הוא מתכוון לפתור.
המתנגדים טענו שה-EME עצמו הוא רק ארכיטקטורה למנגנון שמאפשר תוספות DRM.
הראשונים שאפשרו להשתמש ב-DRM ב-HTML5 הם גוגל ומיקרוסופט.
בין התומכים היה אפשר למנות את חברת Adobe.
ב-14 במאי 2014, Mozilla הצהירו שהם מתכננים לתמוך ב-EME בתוכנת הדפדפן שלהם, Firefox.
הם טענו שזה "צעד קשה ולא נוח", ואנדרס גל ממוזילה הסביר שהגרסאות העתידיות של פיירפוקס יישארו בקוד פתוח, אך יופצו בתוך ארגז חול שיפענח תוכן באמצעות הרחבה שפותחה על ידי Adobe.
אף על פי שהבטיח "לעבוד על פתרונות חלופיים", מישל בקר הצהיר שסירוב מצד Mozilla לממש EME עבור הדפדפן שלהם לא ישיג הרבה יותר מאשר שכנוע של הרבה אנשים להחליף דפדפן.
החלטה זו גונתה על ידי קורי דוקטורוב ועל ידי המוסד לתוכנה חופשית.
HTTPS (ראשי תיבות באנגלית של: Hypertext Transfer Protocol Secure) הוא פרוטוקול תקשורת לאבטחת מידע ברשתות מחשבים הנפוץ במיוחד באינטרנט.
באופן רשמי, הוא אינו פרוטוקול תקשורת כשלעצמו, אלא שימוש בפרוטוקול HTTP על שכבת TLS ובכך מקנה יכולות אבטחה של ההצפנה לתקשורת HTTP רגילה.
בשימושו הנפוץ באינטרנט מקנה אימות של זהות האתר, ויוצר חיבור בין שרת אינטרנט ללקוח שיוצר עמו קשר כנגד התקפת אדם באמצע.
בנוסף, השימוש מאפשר הצפנה דו-כיוונית של תעבורת המידע בין הלקוח לשרת, אשר מגינה מפני האזנת סתר או שינוי של תוכן המידע העובר בין הצדדים.
כפועל יוצא, הפרוטוקול מבטיח כי גולש האינטרנט הניגש לאתר כלשהו, אכן יתקשר עם אותו האתר שהתכוון להתקשר עמו.
באופן היסטורי, HTTPS שימש בעיקר לפעולות העברת כספים ב-World Wide Web, דואר אלקטרוני והעברת מידע רגיש במערכות מידע של תאגידים.
בסוף שנות ה-2000 ובתחילת העשור השני של המאה ה-21, השימוש ב-HTTPS נעשה רחב יותר וניתן היה לראות אימות נתונים בסוגים שונים של אתרים, אשר הקנו אבטחה לחשבונות משתמש, לתקשורת בין משתמשים, זהות המשתמש ומידע המאוחסן על ידו בשרתים.
השימוש ב-HTTPS חשוב במיוחד ברשתות לא מוצפנות, WiFi למשל, בהן כל משתמש באותה הרשת מסוגל לבצע "רחרוח" אחר תעבורת המידע הנשלחת ברשת ולגלות מידע רגיש.
יתרה מזאת, גם רשתות שהשימוש בהן מוגבל יכולות לעשות שימוש במידע העובר דרכן ואף משנות אותו, לעיתים לצורכי פרסום ולעיתים גם באופן זדוני.
בחודש אוגוסט 2014 קבעו בגוגל את השימוש ב-HTTPS כ"גורם דירוג" (Ranking Factor) המשפיע בפועל על דירוג האתר בהצגת תוצאות החיפוש במנוע החיפוש גוגל.
HTTPS אינו פרוטוקול תקשורת בפני עצמו, אלא יישום של פרוטוקול HTTP.
הוא זהה לו מבחינת המבנה, אך מורה לדפדפן להוסיף שכבת הצפנה כדי להגן על תעבורת המידע.
היישום של מודל TLS על פני HTTP מתאים במיוחד מפני שניתן לאבטח את המידע אפילו אם רק זהותו של צד אחד בתקשורת מאומתת.
בתקשורת HTTP על גבי האינטרנט, זהותו של השרת (אתר) לרוב מאומתת על ידי השוואה בין Public key certificate של האתר לזה השמור בדפדפן.
הרעיון הבסיסי ב-HTTPS הוא ליצור ערוץ מאובטח על גבי רשת פרוצה.
ערוץ זה מאפשר הגנה סבירה מפני האזנת סתר והתקפת אדם באמצע.
זאת, בהסתמך על רמה סבירה של חליפת ההצפנה והיכולת לסמוך על תעודה מאומתת ואמינה.
בדפדפני האינטרנט שמור מראש (בעת ההתקנה) מידע אשר מאפשר להם לאמת את התעודה הנשלחת מהאתר.
גורמים בעלי סמכות לנפק תעודה חייבים לקבל את אמונו של הדפדפן, בין אם מראש או בעקבות הוספה של התעודה לרשימה על ידי המשתמש.
מסיבה זו ניתן לסמוך על חיבור HTTPS אם ורק אם מתקיימים התנאים הבאים:
המשתמש בוטח שהדפדפן מיישם נכונה את פרוטוקול ה-HTTPS והתעודות שהותקנו בו מראש אמינים.
המשתמש בוטח בגורמים המנפקים תעודות כי ינפקו אותן רק לאתרים לגיטימיים.
האתר מנפק תעודה מאושרת על ידי סמכות.
התעודה תואמת את האתר שהמשתמש ניגש אליו (כלומר, כאשר הדפדפן מבקר ב"https://example.com", התעודה תתאים ל"example.com" ולא לדומיין אחר.)
תוצאת ה-hash של התעודה מתאימה לשדה ה-hash בתעודה.
סעיף זה נעשה כדי לוודא את אמינות התעודה המכילה בין היתר גם מפתח ציבורי להמשך ההתקשרות.
H to He, Who Am the Only One הוא האלבום השלישי של להקת הרוק המתקדם הבריטית, ואן דר גראף ג'נרייטור.
במהלך הקלטת האלבום, עזב הבסיסט ניק פוטר את הלהקה.
לאחר מכן, הועלתה הצעה שקלידן הלהקה יו בנטון, ינגן בגיטרת בס בשני שירים באלבום שלא הסתיימו ולהמשך ההקלטות, ניגן בנטון חלק מתפקידי הבס על הקלידים וחלק בעצמו על גיטרה בס.
באלבום זה, גם מתארח הגיטריסט רוברט פריפ מלהקת קינג קרימזון בשיר "The Emperor In His War Room".
האלבום כולל כמה התייחסויות לפיזיקה מודרנית: "H to He" מתייחס ל"מיזוג של גרעיני מימן להיווצרות גרעין הליום".
התייחסות אחרת היא בשיר האחרון Pioneers Over c (ה-c משמעותו מהירות האור).
ב-2005, יצא האלבום מחדש על רימסטר, ובו שתי רצועות בונוס.
הראשונה שבהם היא יצירה בשם "Squid" אשר בוצעה בהופעות.
אך גרסה זו, היא גרסת אולפן שהייתה אמורה להיכנס לאלבום Pawn Hearts.
הרצועה השנייה, היא גרסה מוקדמת לשיר "The Emperor In His War Room".
עטיפת האלבום עוצבה על ידי פול וייטהד אשר נודע בעבודתו עם להקת ג'נסיס.
פיטר האמיל - שירה, גיטרה אקוסטית ופסנתר בשיר "House With No Door"
יו בנטון - אורגן האמונד, אורגן פריסה ואורגנים אלקטרוניים, פסנתר, מתנד, שירה, גיטרת בס בשירים "House With No Door" ו-"Pioneers Over c."
גאי אוונס - תופים, טימפאני, כלי הקשה
דייוויד ג'קסון - סקסופון, חליל צד, שירה
רוברט פריפ - גיטרה חשמלית בשיר "The Emperor in His War Room"
תגובת HTTP 303 (באנגלית גם: See Other 303 תרגום חופשי: "ראה מיקום אחר") היא הדרך התקנית להפנות יישום רשת לכתובת URI חדשה, במיוחד אחרי שבקשת POST הוצגה החל מ-HTTP בגרסה 1.1.
תגובת ה-HTTP 303 מראה כי התגובה המבוקשת נמצאת תחת URI שונה, ותאוחזר על ידי בקשת GET.
ה-URI המצוין אינו מהווה תחליף למקור הראשוני.
קוד זה יכול להיות בשימוש יחד עם כותר (header) של מיקום כמתואר להלן:
תגובת ה-HTTP 303 מוצגת כדרך תגובה אחת ל-URI המזוהה על פי תאוריית הווב הסמנטי כ-"real-world object" לדוגמה אם הכתובת http://www.example.com/id/alice מזהה אדם בשם אליס, לא יוכל השרת להגיב לבקשת ה-GET ב-200 OK, משום שהשרת אינו יכול לשלוח את alice עצמה.
במקום זה יציג השרת תגובת HTTP 303 ויפנה לדף אחר המציג תיאור של אליס.
בנוסף יכולה לשמש ה-HTTP 303 למטרות נוספות אחרות, ובהם בבניית RESTful בסביבת Web.
POST היא אחת ממתודות בקשה (request) משרת הנתמכת על ידי הפרוטוקול HTTP ונמצאת בשימוש רחב ב"World Wide Web".
בקשה מסוג POST מתוכננת לבקש משרת אינטרנט שיקבל מידע עטוף בחלק "גוף ההודעה" (message's body).
POST משמש תדיר להעלאת קובץ לשרת או למסירת (Submit) טופס אינטרנטי לאחר שמילאו בו פרטים, אך ניתן להשתמש בו כדי להעביר לשרת מחרוזות טקסט ארוכות לכל צורך שהוא.
בניגוד לכך, שיטת GET נועדה למשוך מידע מהשרת.
כחלק משיטת GET, ניתן להעביר סדרה מצומצמת יחסית של פרמטרים עם ערכים בשורת ה URI (ב-Query String), שם ניתן לציין ערכים לפרמטרים שהלקוח מניח שהשרת יכיר ומצפה לערכים אלו, כגון טווח תאריכים, מספר מזהה של דף או אובייקט וכיוצא באלו.
שיטת POST יכולה להכיל כמות מידע גדולה בהרבה (תאורטית ללא הגבלה) בתוך גוף ההודעה.
בנוסף ישנו Header אשר מסווג את סוג המידע אשר מוכל בהודעה.
בעבר נקראו סוגים אלו MIME types, אך הורחבו לכלול HTML, SMTP ועוד
שליחת מידע ב"World Wide Web" וב-HTTP, מבוססת על מספר שיטות או "פעלים" (verbs), כולל POST ו-GET וכן PUT, DELETE ואחרים.
דפדפני אינטרנט משתמשים בשני הפעלים POST ו GET בלבד אולם אפליקציות המשתמשות ב-REST עושות שימוש במגוון פעלים נוספים.
תפקידו של POST בתוך מגוון הפעלים, הוא לשלוח ייצוג של סט חדש של נתונים לשרת כדי שיוכל לשמור אותו כמשאב חדש הניתן לזיהוי על ידי ה-URI.
לדוגמה, עבור ה-URI בקשת POST יכולה לייצג לקוחות (customers) חדשים ופרטיהם.
מתכנני טכנולוגיות אתרי אינטרנט ראשוניים סטו מהרעיון המקורי בשתי דרכים עיקריות.
ראשית, אין סיבה טכנית שה-URI יתאר טקסטואלית את המשאב אליו ישמר המידע הנשלח ב POST.
למעשה אם לא יעשה מאמץ לשנות זאת, החלק האחרון של ה-URI יכיל מידע אודות הדף המסוים באפליקציה והטכנולוגיה שהוא משתמש, לדוגמה: (ר' PHP).
ושנית, לאור העובדה שדפדפני אינטרנט בדרך כלל מוגבלים לשתי השיטות GET ו POST, מתכננים נאלצו לעשות שימוש עוקף בטכנולוגיית POST כדי לעשות מגוון חדש של פעולות על מידע, כגון עריכת רשומות או מחיקתן.
כאשר דפדפן אינטרנט שולח request מטופס אינטרנטי, סוג המדיה כברירת מחדל הוא: application/x-www-form-urlencoded.
זהו פורמט לקידוד צמדים (key-value pairs) של מפתח וערך (עם אפשרות למפתחות כפולים).
כל צמד מופרד על ידי הסימן & וכל מפתח מופרד על ידי הסימן = מהערך שלו.
מפתחות וערכים עוברים החלפה של רווחים בסימן + ועוברים קידוד URL(URL encoding) עבור שאר הסימנים שאינם אלפא-בתים.
HTML, מגרסה 4.0 ואילך, יכול למסור מידע בפורמט multipart/form-data כפי שמוגדר ב- (וראה גרסה מוקדמת ניסיונית המוגדרת כחלק מההרחבות של HTML 2.0 ומוזכרת ב HTML 3.2).
המקרה המיוחד של POST אל אותו הדף שהטופס שייך אליו קיבל שם מיוחד ונקרא Postback.
HTTP/2 (במקור HTTP/2.0) היא גרסת המשך של הפרוטוקול HTTP.
הפרוטוקול מבוסס על פרוטוקול הרשת SPDY שפותח במקור על ידי גוגל, ומפותח כיום על ידי קבוצת ה-HTTP של ארגון ה-IETF.
HTTP/2 היא הגרסה החדשה הראשונה של HTTP מאז ש-HTTP 1.1 הפך לגרסה רשמית ב- בשנת 1997. קבוצת העבודה של ה-IETF הציגה את HTTP/2 ל-IESG לבדיקה כסטנדרט מוצע בדצמבר 2014 והוא אושר על ידם בפברואר 2015.
מאמצים להופכו לסטנדרט RFC מונעים מהפיתוח של SPDY על ידי גוגל, שהוא פרוטוקול תומך HTTP ונתמך ב-Chrome, Opera, Firefox, IE11, Safari, ודפדפני Amazon Silk.
Habla Blah Blah הוא סינגל שהוקלט על ידי הזמרת-יוצרת המקסיקנית גלוריה טרווי, מתוך אלבום האולפן התשיעי שלה, De Película.
השיר יצא לאור ב-1 באפריל 2014, על ידי חברת התקליטים יוניברסל מיוזיק לטין אנטרטיינמנט כסינגל הרביעי והאחרון מתוך האלבום.
השיר הגיע למקום הראשון במצעד שבוונצואלה.
השיר נכתב על ידי גלוריה טרווי, סאמו ופאולינו והופק על ידי ארמנדו אווילה.
השיר הוא שיר בסגנון האלקטרופופ המשלב בתוכו גם את סגנון ה-EDM.
עבור השיר יצא קליפ מילים שזכה להצלחה נאה כאשר צבר 2.8 מיליון צפיות.
בנוסף לכך, הצליח השיר להיכנס לשלושה מצעדים בוונצואלה; במצעד המייצג את המדינה הגיע למקום הראשון.
הווידאו קליפ המלא שיצא עבור השיר בוים על ידי ניקו טרוניק והועלה לערוץ ה-Vevo של גלוריה טרווי ב-1 באוגוסט 2014. בקליפ משתתף שי קרטר.
בתחילת הקליפ ניתן לראות טרווי רוקדת ברחבת ריקודים עם מישהו, ולאחר מכן אותה, כשהיא שופכת עליו כוס יין.
נכון לינואר 2022, מונה הצפיות של הקליפ עומד על כ-38 מיליון צפיות.
Hack and Slash (בתעתיק עברי: "האק אנד סלאש", בתרגום חופשי "הכה ושסף") הוא סגנון משחקיות במשחקי וידאו ששם דגש על קרבות מטווח קרוב וכולל בדרך כלל שימוש בכלי נשק עם להבים כגון חרבות, גרזנים וסכינים.
זהו תת-ז'אנר של משחקי המכות.
במשחקי Hack and Slash השחקן שולט בדרך כלל בדמות אשר חמושה לרוב במגוון כלי נשק עם להבים והוא צריך להשתמש בהם על מנת להילחם בהמוני אויבים בהם הוא נתקל בדרכו לאורך השלבים השונים של המשחק.
המשחקים בז'אנר לעיתים רבות מהירים יחסית ומחייבים את השחקן לבצע תנועות והתקפות מדויקות על מנת להביס את האויבים ביעילות.
משחקי הפעולה בולטים משנות התשעים בז'אנר כוללים בין היתר את המשחק "Danan: The Jungle Fighter" של סגה מאסטר סיסטם שיצא ב-1990, את המשחק "Saint Sword" שיצא ב-1991, ואת המשחק "First Samurai" שיצא ב-1991.
בשנות ה-2000, סדרת משחקי הווידאו "Assassin's Creed" משתמשת במערכת "הכה ושסף" במשחקיות הלחימה שלה.
בשנת 2023 יצא משחק "Atlas Fallen".
HSTS (ראשי תיבות של HTTP Strict Transport Security) הוא מנגנון אבטחת אתרי אינטרנט, המסייע בהגנה על אתרים מפני התקפות אדם בתווך.
מנגנון זה מאפשר לשרתי הרשת להצהיר כי דפדפני האינטרנט (או סוכני משתמש אחרים העומדים בתנאי הצורך) צריכים לקיים עימם אינטראקציה אוטומטית באמצעות חיבורי HTTPS בלבד, המספקים אבטחת שכבת תעבורה (TLS), בשונה מ - HTTP הלא מאובטח.
HSTS הוא סטנדרט של IETF ומתוקנן ב-.
מדיניות הHSTS מועברת על ידי השרת לסוכן המשתמש באמצעות שדה כותרת בתגובה של HTTPS בשם "Strict-Transport-Security".
מדיניות HSTS מציינת פרק זמן שבו סוכן המשתמש צריך לגשת לשרת בצורה מאובטחת בלבד.
אתרי אינטרנט המשתמשים ב-HSTS לרוב אינם מאפשרים גישת HTTP, על ידי דחיית חיבורים אלה או הפנייה שיטתית שלהם ל-HTTPS.
כתוצאה מכך סוכן משתמש שאינו מסוגל לבצע TLS לא יוכל להתחבר לאתר.
ההגנה חלה רק לאחר שמשתמש ביקר באתר לפחות פעם אחת, והדרך בה הגנה זו עובדת היא שמשתמש שמזין או בוחר כתובת URL לאתר שמציין http, ישדרג אוטומטית ל-https, מבלי לבצע את בקשת ה-HTTP, אשר נשלחת בגלוי ברשת.
מפרט ה-HSTS פורסם כ-RFC מספר 6797 ב-19 בנובמבר 2012 לאחר שאושר ב־2 באוקטובר 2012 על ידי ה-IESG של IETF לפרסום כ-RFC מוצע.
במקור היה שמו של המפרט "Strict Transport Security", אלא עם הגשתו כטיוטת אינטרנט ב־17 ביוני 2010, שונה שמו ל - "HTTP Strict Transport Security", שכן המפרט חל רק על HTTP.
קודם להפיכתו לטיוטת אינטרנט ומאוחר יותר לתקן רשמי, פורסם המפרט לראשונה ב-18 בספטמבר 2009, ומאוחר יותר, ב-18 בדצמבר, פורסמה גרסת הקהילה האחרונה שלו.
מאחורי כתיבת המסמך עומדים ג'ף הודג'ס, קולין ג'קסון ואדם בארת'.
שרת מיישם מדיניות HSTS על ידי אספקת כותרת דרך חיבור HTTPS.
לדוגמה, שרת יכול לשלוח כותרת כזו שבקשות עתידיות לדומיין במהלך השנה הקרובה יטופלו רק בעזרת HTTPS.
כאשר יישום אינטרנט מפרסם מדיניות HSTS לסוכני משתמשים, סוכני משתמשים תואמים מתנהגים באופן הבא:
הופכים אוטומטית כל קישור לא מאובטח (http) המפנה אל יישום האינטרנט לקישור מאובטח (https).
אם לא ניתן להבטיח את אבטחת החיבור בעזרת HTTPS (למשל, אין תעודת TLS לשרת), סוכן המשתמש מסיים את החיבור ולא מאפשר למשתמש לגשת ליישום האינטרנט.
פגיעות האבטחה החשובה ביותר ש-HSTS מנטרל היא הפשטת SSL, פגיעות שהוצגה לראשונה באופן פומבי על ידי הקריפטוגרף מוקסי מרלינספייק בשנת 2009. מתקפת הפשטת SSL (ו - TLS) פועלת על ידי המרה שקופה של חיבור HTTPS מאובטח לחיבור HTTP רגיל.
המשתמש יכול לראות שהחיבור לא מאובטח, אך בהתחשב בכך שסביר לומר שאינו יודע אם החיבור צריך להיות מאובטח, הוא לא יראה בכך בעיה וימשיך לגלוש באתר.
בזמן הצגת הפגיעות לראשונה על מרלינספייק, אתרים רבים לא השתמשו ב-TLS / SSL, ולכן לא הייתה שום דרך לדעת (ללא ידיעה מוקדמת) האם השימוש ב-HTTP רגיל נבע ממתקפה, או פשוט משום שהאתר לא יישם את TLS / SSL.
פרוטוקול HSTS מטפל בבעיה זו על ידי יידוע הדפדפן כי חיבורים לאתר צריכים תמיד להשתמש ב-TLS / SSL.
מלבד זאת, HSTS מסייע למנוע גנבה של אישורי כניסה לאתר המבוססים על עוגיות וכן למנוע מתקפות גנבת זמן באמצעות חבילות NTP שקריות.
אם מדובר בביקור ראשון של המשתמש באתר, יכול התוקף להפשיט את כותרת ה-HSTS ממסגרת המידע ובכך לא יישמר בהגדרות סוכן המשתמש זיהוי האתר כ-HTTPS, מה שיימנע ממנו להחיל עליו את פרוטוקול ה-HSTS באותו ביקור של המשתמש.
עניין זה בעייתי גם אם המשתמש נכנס לאתר דרך קישור HTTP ולא HTTPS בפעם הראשונה או אם כניסת המשתמש לאתר היא הבקשה הראשונה לאחר תקופת הפעילות שצוינה במדיניות HSTS על ידי השרת (על אתרים לקבוע תקופה של מספר ימים או חודשים בהתאם לפעילות המשתמש ולהתנהגותם).
Google chrome, mozila firefox, Internet Explorer ו-Microsoft Edge מנסים להגביל את הבעיה על ידי הכללת רשימה "טעונה מראש" של אתרי HSTS, אך פתרון זה אינו יכול לכלול את כל מיליארדי האתרים ברשת האינטרנט.
לבעיה זו ניתן להשיג פתרון פוטנציאלי על ידי שימוש ברשומות DNS כדי להכריז על מדיניות HSTS ולגשת אליהם באופן מאובטח באמצעות DNSSEC.
כמו כן, HSTS אינו מגן מתקפות נגד TLS או ממתקפות כנגד השרת.
"Habits (Stay High)" (בעברית: "הרגלים (הישאר מסומם)") הוא הסינגל השני של הזמרת השוודית טובה לו.
את השיר הוציאה לאור חברת התקליטים וורנר/צ'אפל ב-15 במרץ 2013. השיר נכלל כרצועה הרביעית במיני-אלבום Truth Serum, וכרצועה השלוש עשרה באלבום הבכורה שלה, Queen of the Clouds.
את המילים והלחן חיברה לו לצד לודביג סודרברג ויעקב ג'רלסטום, שגם הפיקו את השיר.
תחילה, הוציאה לו את השיר באופן עצמאי בשם "Habits".
אולם לאחר שחתמה חוזה הקלטות עם יוניברסל מיוזיק גרופ, הוצא השיר לאור בשנית, בשם "Habits (Stay High)".
"Habits (Stay High)" הוא שיר פופ עדכני, המאופיין במוטיבים אלקטרוניים מינימליסטיים ואופטימיות.
השיר מתאר את תהליכה של לו בעדן הפרידה מבן זוגה; במהלך הקליפ, מוצגת לו צורכת בסמים ומתמכרת לטיפה המרה.
כתוצאה מכך, רבים מן מבקרי המוזיקה טענו כי יש שוני בין הווידאו קליפ של השיר, לבין מילותיו.
"Habits (Stay High)" זכה לשבחים מרוב מבקרי המוזיקה העכשווית, שציינו לטובה את מילותיו והפקתו המוזיקלית.
אולם עם צאתו, השיר לא הצליח להגיע לרף ציפיותיה של לו.
כשנה לאחר צאתו, ב-2014, הגיע השיר למקום השלישי במצעד הבילבורד הוט 100 – המיקום הגובה ביותר אליו הגיע סינגל שוודי.
עם מכירות של 2.6 עותקים ברחבי ארצות הברית, הוענק לשיר על ידי איגוד תעשיית הקלטות במדינה תואר פלטינה מחומשת.
בנוסף, הגיע השיר לפסגת מצעד הסינגלים הפולני והרומני, ולעשרת השירים הפותחים במצעדי המוזיקה של אוסטריה, קנדה, צרפת ושווייץ.
שני וידאו קליפים הופקו לשיר, שניהם בבימויו של מוטלט פילם.
הגרסה הראשונה, שיצאה לאור ב-15 במרץ 2013, הציגה את לו שיכורה במסיבת תה יחד עם אורחיה.
טרם חסימתו, צבר הקליפ כחצי מיליון צפיות ביוטיוב.
הגרסה השנייה צולמה במשך שלושה ימים במועדון מקומי בשוודיה.
הקליפ מציג לו נוסעת לכמה מסיבות שונות יחד עם חבריה.
השיר בוצע על ידי וין דיזל כמחווה לחברו המנוח פול ווקר, וקלי קלרקסון, שביצעה אותו כחלק מסיבוב ההופעות שלה "Piece by Piece Tour".
"Habits (Stay High)" נכתב על ידי טובה לו לצד לודביג סודרברג ויעקב ג'רלסטרום, והופק על ידי סודרברג וג'רלסטרום בשם תחת השם "The Struts".
בתחילה חתמה לו על עסקת פרסום עם Warner / Chappell Music בשנת 2011, ולקחה חלק בכתיבת שירים עבור איקונה פופ ו־Girls Aloud.
מאוחר יותר באוקטובר 2012 היא הוציאה את סינגל הבכורה שלה, "Love Ballad", שמשך את תשומת הלב מכמה בלוגים מוזיקליים.
זה עודד אותה להתחיל קריירה כזמרת עצמאית כדי שתוכל להקליט את השירים האישיים ביותר שלה.
לפי לו, "Habits (Stay High)" הוא השיר מתוך Truth Serum בעל המשמעות הכי ייחודית עבורה בעיקר בגלל מילותיו הכנות ותהליך הכתיבה המורחב שלו.
בתחילה, הבתים של השיר היו חלק משיר שכתב לו כשהיא עברה תקופה קשה בזוגיות מאוחר יותר, בן הזוג של לו הצטרף לתנועה בודהיסטית אך היא סירבה להצטרף, מה שהוביל את היחסים לסיומם.
לאחר מכן החלה להשתמש בסמים ולשתות על מנת לשכוח אותו.
חודשים לאחר סיום היחסים היא שהתה בדירת חבר בניו יורק, במהלך הוריקן סנדי בשנת 2012. כאשר הדירה נותקה מחשמל, לו המשיכה להתארח בסטודיו של חברתה במרכז העיר, ניו יורק, שם כתבה את הלחן.
ב־11 בדצמבר 2012, היא הודיעה באמצעות חשבון הפייסבוק שלה כי לא הספיקה לסיים חלק מהפרויקטים עליהם עבדה בניו יורק וכי היא משתפת פעולה באולפן עם The Struts בשוודיה.
הזמרת החליטה להשתמש בשירה שהקליטה דמו בשיר מכיוון שהביצוע הקולי שלה "באמת בא מהלב".
The Struts כתב, הפיק ותכנת את הסינגל בשיתוף פעולה, ובנוסף ניגן על הקלידים.
פיליפ רונסון ניגן על כלי המיתר, כאשר לארס נורגרן עיבד את השיר וביורן אנגלמן שולט בו.
בראיון למגזין Coup de Main אמרה לו כי: "[תוך כדי כתיבת השיר חשבתי על] הדרך שלי לעבור תקופה קשה בצורה 'הטובה' ביותר.
זו הקלה גדולה לחשוב 'פאק איט' לזמן מה.
כולנו צריכים להיות כל כך מושלמים, ואף אחד בהחלט לא יכול לעמוד בזה." בהמשך היא התוודתה בפני "האפינגטון פוסט" כי התאוששה מהפרידה לאחר שכתבה את השיר.
ב־15 במרץ 2013 הוציאה הזמרת את הסינגל, תחת השם "Habits".
זה היה הסינגל השני שלה שיצא באופן עצמאי, אחרי "Love Ballad".
השיר משך את תשומת ליבם של בלוגים מוזיקליים, שזכו ל-לו בעקבות מקוון.
הזמרת הוולשית מרינה והיהלומים והזמרת הניו זילנדית לורד שיבחו את השיר באמצעות חשבונות הטוויטר שלהם.
לאחר מכן, ההקלטה יצאה מחדש תחת השם "Habits (Stay High)" ב-6 בדצמבר 2013 באמצעות יוניברסל מיוזיק כסינגל השני מתוך EP הבכורה של Lo Truth Serum, כמו גם הסינגל הראשי מאלבום אולפן הבכורה שלה Queen of the Clouds.
הוא יצא למדיה הדיגיטלית בארצות הברית ב-14 בינואר 2014. ב־17 ביוני 2014 הוא נשלח לרדיו הלהיטים העכשווי בארצות הברית.
על יציאתו מחדש של השיר הסבירה הזמרת בראיון למגזין "ללא כותרת" כי לאחר תשומת הלב שקיבל השיר מבלוגים מוזיקליים היא חתמה על חוזה תקליטים עם יוניברסל מיוזיק.
לאחר מכן, נציגי הלייבל החליטו להוציא אותו מחדש עם קידום נכון כיוון שהם מאמינים שיש לו עדיין פוטנציאל מסחרי.
"Habits (Stay High)" הוא שיר פופ ואלקטרופופ.
בראיון ל-AP Entertainment, לו הצהירה כי מילות השיר מתארות את התנהגותה בתקופה שכתבה אותו, כשהייתה הרוסה וניסתה להתגבר על מערכת יחסים קודמת.
היא גם ציינה כי הנושא המרכזי של השיר הוא הסבל שחוותה למרות ניסיונותיה להקהות את הכאב.
עוד הודתה לו כי: "אני לא יכולה לשקר.
מה שאני שרה עליו זה החיים שלי.
היו לי רגעים שבהם [נטילת סמים] הייתה חלק גדול יותר ממה שהיה אמור להיות.
קשה להודות בכך, ויכולתי לסנן את זה או למצוא מטפורה אחרת לכך - אבל זה לא מרגיש לי נכון." לדברי האמנית, השירים ב-Trum Serum מדברים על מערכת היחסים הכושלת ביותר שלה.
בעקבות הנרטיב של ה-מיני אלבום לו ציינה כי הסינגל מדבר על החלק כשמערכת היחסים נגמרה והיא מנסה להמשיך בחייה בצורה "לא הבריאה ביותר".
ההקלטה נכללה גם במדור "הכאב" באלבום אולפן הבכורה של לו, Queen of the Clouds, אלבום קונספט המתאר את דפוס מערכות היחסים של הזמרת.
מילות השיר מתעמקות בניסיונות הנהנתניים של לו לשכוח את בן הזוג הקודם שלה.
על פי מרקוס פפדאוס מ-Digital Journal, הדוברת של השיר מתארת את ניסיונותיה להתגבר על מערכת יחסים כושלת באמצעות אכילה מוגזמת ואלכוהול, וניתן לראות את זה בבית הראשון כשמדובר על אכילת טווינקי.
בפזימון היא שרה על שימוש בסמים: "You're gone and I gotta stay high / All the time, to keep you off my mind" (בתרגום לעברית: אתה אינך ואני חייבת להישאר מסוממת / כל הזמן, כדי להרחיק אותך ממחשבותיי).
לו התוודתה בפני iHeartRadio שגשר השיר הוא החלק החביב עליה ביותר ברצועה כי "זה פשוט אומר הכל [שהשיר] עוסק בשבילי".
הצוות של The Line of Best Fit דירג את "Habits (Stay High)" במקום ה-6 ברשימת 50 הרצועות הטובות ביותר לשנת 2013 וכתב שהוא "בקלות אחד משירי הפופ החיוניים ביותר של השנה".
הרולינג סטון דירג את הסינגל במקום 23 ברשימת 50 השירים הטובים ביותר לשנת 2014 והשווה את הפקת השיר לזו של המוזיקה של לורד ואת המילים לשירים של קשה.
בארצות הברית, "Habits (Stay High)" הפך ללהיט רדום.
הוא הופיע במצעד הבילבורד במקום 34 ובמקום 36 במצעד השירים האלטרנטיביים.
בסופו של דבר הופיע לראשונה מספר 66 ב-בילבורד הוט 100 בגין ההנפקה מיום 14 ביוני 2014. ב-15 באוקטובר 2014, השיר נכנס לחמשת השירים המובילים שבוצעו על ידי נשים בכל השנים ב-Hot 100 כאשר הוא עלה ממספר שש למקום הרביעי במצעד.
בשבוע העשרים ושתיים הגיע לשיאו במקום השלישי שם שהה עוד שבוע נוסף.
בכך הוא הפך לשיר המצטיין ביותר של אמן שוודי ב-Billboad Hot 100 מאז "The Sign" מאת אייס אוף בייס שהגיע לשיא במקום הראשון בשנת 1994. "Habits (Stay High)" עמד בראש טבלת שירי הרדיו בגיליון 22 בנובמבר 2014, והפך לשיר הבכורה השישי של אמן שהגיע לראש הטבלה בשנת 2014.
במצעד שירי הפופ הוא הופיע לראשונה במקום 40. "Habits (Stay High)" עמד בראש הטבלה בגיליון מיום 15 בנובמבר 2014, והפך לשיר השביעי של אמן בכורה שהגיע למקום הראשון בשנת 2014. ונשאר בראש המצעד בשבוע שלאחר מכן.
ב-14 ביוני 2014, הוא הופיע במצעד שירי הרוק במקום התשיעי.
בשבוע השתים-עשרה הוא טיפס למקום הראשון, והפך לשיר השלישי שבוצע על ידי אישה שהגיע לראש המצעד, אחרי Royals של לורד ו-"Ain't It" של פאראמור.
השיר עמד בראש הטבלה במשך שישה שבועות רצופים.
נכון לינואר 2016, נמכרו 2.6 מיליון עותקים בארצות הברית והסינגל הוסמך לפלטינה מחומשת על ידי איגוד תעשיית ההקלטות האמריקאי (RIAA).
ב-5 ביולי 2014 הסינגל הופיע לראשונה במקום ה-86 במצעד קנדה הוט 100. בסופו של דבר הוא הגיע לשיאו במקום השלישי, והוסמך כפלטינה כפולה על ידי איגוד תעשיית ההקלטות הקנדי, כשציין 160,000 הורדות.
זה היה השיר השני עם הכי הרבה הזרמות במחצית השנייה של 2014 במדינה, עם 1.3 מיליון הזרמות באותה תקופה.
במקסיקו השיר הגיע לשיאו במקום העשירי במצעד איירפליי של מקסיקו ובילה בו 16 שבועות.
הסינגל זכה הצלחה רבה יותר במצעד איירפליי של מקסיקו, שם הגיע למקום השלישי ובילה שלושים ושניים שבועות.
"Habits (Stay High)" הוצג במדינות שונות באירופה.
הוא בילה שבוע אחד במצעדי הבילבורד, שם הגיעה לשיאו במקום 19. ב-30 במאי 2014 השיר הופיע לראשונה במקום ה-79 במצעד 100. והגיע לשיאו במקום ה-14 ובילה 53 שבועות במצעד.
הוא הוסמך על ידי משולש הזהב המשולש על ידי איגוד תעשיית ההקלטות הגרמני (BVMI), המציין 450,000 מכירות במדינה.
בצרפת הגיע השיר למקום השני במצעד הטלפונים הטובים של סינגלים מובילים לגיליון מתאריך 6 בספטמבר 2014. על פי Pure Charts, השיר נמכר ביותר מ-88,600 עותקים במהלך שנת 2014 בצרפת, והפך לשיר השלוש עשרה הנמכרים ביותר באותה השנה במדינה זו.
היא בילתה בסך הכל 75 שבועות לא רצופים בתרשים בין 2014 ל-2016. היא הגיעה גם למקום השני במצעד השידור והאוויר היה בראש טבלת הסטרימינג של המדינה.
בהונג ריה שיא ההקלטה הגיע למקום התשע במצעד המכירות ובמקום השמיני במצעד הסטרימינג, שניהם פורסמו על ידי התאחדות חברות התקליטים ההונגריות (MAHASZ).
בפולין, השיר הופיע לראשונה במקום 11 איגוד תעשיית ההקלטות הפולני בגיליון מיום 1 בנובמבר 2014. והגיע לראש הטבלה שם שהה במשך ארבעה שבועות רצופים.
בדנמרק השיר הופיע לראשונה במקום העשירי במצעד 40 הטובים ביותר של Track.
בנוסף הוא הגיע למקום השישי במצעד ה-Airplay Top 20 וקיבל הסמכת פלטינה שהוענקה על ידי איגוד תעשיית ההקלטות הדני, המציינת 2,600,000 הזרמות במדינה.
"הרגלים (הישאר גבוה)" הגיע לשיאו במקום השלישי גם באוסטריה וגם בשווייץ, והוסמך לזהב בשתי המדינות על ידי הפדרציה הבינלאומית לתעשייה הפונוגרפית (IFPI).
ברומניה, השיר עמד בראש טבלת מדיה פורסט בגיליון 15 בדצמבר 2014. היא הגיעה לעשירייה הראשונה במצעד הדיגיטלי של צ'כיה, לוקסמבורג, פורטוגל וסלובקיה.
בספרד היא הגיעה לשיאה במקום ה-13 במצעד הסינגלים של מכירות ושידורי אוויר שפורסמו על ידי איגוד תעשיית ההקלטות הספרדי (PROMUSICAE).
ב-1 בפברואר 2013 הודיעו Motellet Film בחשבון הטוויטר שלהם כי הם מצלמים קליפ עבור טובה לו.
ב־27 בפברואר הם הודיעו כי סיימו אותו והעלו תמונה של לו מתוך הסט.
הצמד ביים את הסרטון, ביחד עם לו שעזרה גם לכתוב את התסריט של הקליפ.
ב־15 במרץ 2013 הקליפ הוקרן בבכורה באתר השוודי PSL, ולו פרסמה אותו בערוץ היוטיוב שלה כעבור יומיים.
הסרטון מתחיל בכך שלו נזכרת בזיכרונות כשהיא סובלת מחמרמורת, כולל תמונות של ויסקי, נעל בנברשת, ומלווה בפלאשבקים של גבר על המסך, היא מקבלת בקבוק ויסקי ושותה אותו יחז איתו.
בסצנה הבאה נראית לו במסיבת תה עם ארבע נשים נוספות והמלצריות, שם הן שותות שמפניה בין מגוון עוגות ועוגיות.
כשהסרטון מראה פלאשבקים של הצצה לפנטזיות של הנשים האחרות.
ואז, לו משתכרת, מורידה את חולצתה, מורחת עוגה על פניה, שופכת על עצמה שמפניה ומתחילה לרקוד עם אורחיה והמלצריות.
בסצנה הבאה היא מסתדרת עם הגבר איתו שתתה.
הסצנה מסתיימת בכך שהזמרת נמצאת בבית בזמן שהוא מקיאה בכיור.
סצנות המופיעות לאורך העלילה הראשית מציגות את לו בחדר חשוך, כשמסקרה נוטפת מעיניה בזמן שהיא עושה פעילויות כמו פיצוץ מסטיק, אכילת גלידה מומסת ומעשנת.
למרות עלילת הסרטון, לו רצתה לתאר את הדימויים בפרספקטיבה "אמנותית" והסבירה כי "הגוון האפל הוא המפתח לכל הקליפ".
עם זאת, הוא הפך פרטי באותו חודש, והפך בלתי זמין לצפייה.
הוא צולם במועדון שוודי במשך שלושה ימים, שם בילתה לו עם שלושה חברים שהתבקשו "לשתות כמה משקאות ולהתמזמז [איתה]".
כתוצאה מכך, הבמאים צילמו כמות גדולה של צילומים טבעיים מכיוון שלא היה "כיוון" ספציפי.
בנוגע לעובדה ששתיים מחברותיה היו נשים, אמרה לו: "יש שם בנות - אחת מהן היא החברה הטובה ביותר שלי.
זה אמור להיות בסדר, זה אפילו לא אמור להיות עניין." בקליפ, לו רצתה "להראות לילה מהסוג שבו הדברים יכולים לצאת משליטה" ושהצופים "יכנסו לאט לאט לסערת הרגשות הזו" המיוצגת במילות השיר.
היא הסבירה: "אני רוצה שאנשים יידעו מה אני מרגישה.
אני רוצה שזה באמת ישקף את השיר.
אז רציתי להכין קליפ שאני לא מסוגלת לצפות בו וזה סוג של מה שהוא.
לו מצאה שהצילומים היו קשים ומתישים משום שהיא נאלצה להסתובב עם מצלמה במשקל 22 קילו רצועה סביב מותניה במשך שלושת ימי הצילומים.
היא גם הצהירה כי זה "מתנקז" לייצג את הכאב שחשה כשכתבה את השיר בשלב מסוים במהלך הצילומים, לו הייתה שיכורה ועייפה, אז היא החליטה להיכנס לתא השירותים; בעניין זה התוודה הזמרת כי: "הייתי מבוזבזת ועייפה והייתה זו הקלטה קשה ובאמת פשוט נכנסתי לשירותים וישבתי שם לבדי.
אז לא היו אנשים ואני פשוט הייתי לבד בתא ההוא.
פשוט ישבתי שם וחשבתי על כל מה שקורה בתקופה ההיא.
" היא גם התוודה שהיא בקושי זוכרת חצי מהצילומים.
ב-19 בפברואר 2014 היא העלתה הצצה של הקליפ בחשבון הפייסבוק שלה.
ב־17 במרץ 2014, הקליפ שוחרר דרך Vevo ביוטיוב והועמד באופן רשמי לצריכה בחנות iTunes למחרת.
הקליפ מתחיל כשרואים את לו מתעוררת בבית של חבר אחרי לילה של מסיבות.
ואז היא חוזרת הביתה, שם היא מתאוששת מההנגאובר שלה ומתכוננת לעוד לילה של מסיבות תוך כדי ניסיון בתלבושות רבות.
היא נפגשת עם חברותיה והולכת למועדון, שם היא משתכרת ומתחילה להתמזמז איתן.
לאחר מכן היא הולכת לבד לשירותים ומתחילה לבכות.
לאחר מכן היא חוזרת הביתה ומתמוטטת במיטתה.
בין לבין יש סצנות המשובצות בעלילה הראשית של הקליפ בהן לו בוהה במצלמה תוך ליפ סינק בו היא שרה את מילות השיר.
מיילס ריימר מאנטרטיינמנט ויקלי כינה אותו סרטון" חכם "ש"מציג את תדמית ילדת המסיבות המסובכת של לו כשהיא משחזרת חלק מההוללות בטקסטים שלה, כמו גם חלק מהאפקטים שאחריה".
קייטלין ווייט מרעש אמר כי "הסרטון החדש של 'הרגלים' מראה את הצד האפל יותר של התמודדות עם אהבה אבודה" וכי הוא "עשוי להזכיר לכם קצת את ג'ניס ג'ופלין".
סוניה מן "ההמולה" ראתה בזה "סוג של משעמם".
הקליפ היה הסרטון החמישי הפופולרי ביותר ב-VH1 במהלך שנת 2014. בנוסף, הוא זכה בפרס הסרטון האלטרנטיבי / רוק הטוב ביותר בטקס פרסי VEVO חם השנה לשנת 2014 .
לו ביצעה את השיר לצד "Love Ballad", "Out of Mind" ו-"Not Made For This World" בתחנת הרדיו השוודית P3 ב-10 באפריל 2013. ב־7 במאי, לו שרה את השיר בהופעה חיה של PSL בשוודיה.
ב־27 בפברואר 2014, לו ביצעה את השיר בפסטיבל הנורווגי מאת: לרם.
בחודש שלאחר מכן, היא שרה את השיר לצד "Not on Drugs" ושירים אחרים מתוך האלבום Truth Serum בפסטיבל South by Southwest.
ב־25 במרץ קיימה הזמרת קונצרט במועדון טבסטיה בהלסינקי, פינלנד וביצעה את המסלול בין חומרים אחרים של 'Truth Serum.
לו שרה גם את "Habits (Stay High)" לצד שירים אחרים של Truth Serum ו-"Run On Love" למופע הראשון שלה בבריטניה במועדון האומנויות נוטינג היל ב-2 באפריל 2014. מהדהד את המחשבה הזו, מייקל קראג מ"הגרדיאן " דירג את התוכנית עם ארבעה כוכבים מתוך חמישה ורואה אותה" הופעת בכורה מחודשת בבריטניה ".
לו ביצעה את אותה רשימת קבוצות בתצוגת הבר והמטבח שלה בהוקסטון סקוור ב-6 במאי 2014. ב־8 במאי שרה הזמרת את המסלול במהלך פסטיבל הבריחה הגדול בבריטניה.
ב־18 ביוני הופיעה לו לראשונה בטלוויזיה האמריקאית כאשר ביצעה את "Habits (Stay High)" ב-Late Night with Seth Meyers.
ב־1 ביולי, לו שרה אותו בהופעה חיה של The Line of Best Fit.
באותו חודש שרה לו את השיר לצד "Not on Drugs" בתחנת הרדיו KROQ-FM.
ב־26 ביולי ביצעה הזמרת את הסינגל בתוכנית הטלוויזיה Sommarkrysset בגראונה לונד, סטוקהולם.